

ข้อตกลงในการปฏิบัติงานร่วมกันระหว่างเลขาธิการ กับ หัวหน้าสำนักงาน

ของกองทุนฟื้นฟูและพัฒนาเกษตรกร ประจำปีงบประมาณ ๒๕๕๗

ข้อตกลงในการปฏิบัติงานร่วมกันนี้ ทำขึ้นระหว่าง นายวัชระพันธุ์ จันทรขจร เลขาธิการสำนักงานกองทุนฟื้นฟูและพัฒนาเกษตรกร กับ ..................................... ตำแหน่ง หัวหน้าสำนักงานสาขาจังหวัด........................................ โดยมีข้อตกลงในการปฏิบัติงาน ดังนี้

1. หัวหน้าสำนักงานและพนักงานใต้บังคับบัญชาจะปฏิบัติงานด้วยความทุ่มเทสรรพกำลังอย่างเต็มความสามารถ ทั้งด้านเวลาในการปฏิบัติงาน ด้านความรู้ความสามารถ และด้านความมีจิตอาสา โดยไม่ย่อท้อ ต่ออุปสรรค หรือความยากลำบาก
2. หัวหน้าสำนักงานจะบริหารงาน โดยมุ่งผลสัมฤทธิ์อย่างเต็มสมรรถนะ ให้เกิดประสิทธิภาพและประสิทธิผลสูงสุด ภายใต้งบประมาณที่จำกัด หรือ ไม่มีงบประมาณก็ตาม
3. หัวหน้าสำนักงานและพนักงานใต้บังคับบัญชาจะให้การบริการที่ดีต่อเกษตรกรที่มาติดต่องานรวมทั้ง การลงพื้นที่ให้บริการต่อเกษตรกรอย่างทั่วถึง
4. หัวหน้าสำนักงานและพนักงานใต้บังคับบัญชา จะปฏิบัติงานให้มีความเชี่ยวชาญในบทบาทและภาระหน้าที่ที่รับผิดชอบและพัฒนาศักยภาพตนเองอยู่เสมอ
5. หัวหน้าสำนักงานและพนักงานใต้บังคับบัญชาจะปฏิบัติงานด้วยความซื่อสัตย์ สุจริต โปร่งใส ไม่รายงานเท็จ ต่อผู้บังคับบัญชา ยึดมั่นในความถูกต้องชอบธรรมและประพฤติตนในกรอบของจริยธรรม รวมทั้งการปฏิบัติตามระเบียบข้อบังคับ
6. หัวหน้าสำนักงานและพนักงานใต้บังคับบัญชา จะร่วมกันทำงานเป็นทีมอย่างสร้างสรรค์ และจะบริหารงานให้เกิดความเป็นธรรมกับผู้ใต้บังคับบัญชาบนพื้นฐานความเสมอภาคและเท่าเทียมกัน โดยปราศจากอคติ
7. หัวหน้าสำนักงานและพนักงาน จะทำข้อตกลงในการปฏิบัติงานระหว่างกันตามลำดับชั้น โดยมอบหมายหน้าที่ให้พนักงานและลูกจ้างแต่ละคนเป็นลายลักษณ์อักษรให้ชัดเจน และให้พนักงานแต่ละคนจัดทำรายละเอียดของภาระหน้าที่ตามที่ได้รับมอบหมาย และขั้นตอนการปฏิบัติงานตามภาระหน้าที่ ส่งเลขาธิการภายใน ๓๐ กรกฎาคม ๒๕๕๗

 ในการนี้ พนักงานทุกคนจะจัดทำรายงานผลการปฏิบัติงานตามที่ได้รับมอบหมายและข้อตกลง พร้อมทั้งแสดงข้อคิดเห็น ปัญหาอุปสรรคในการปฏิบัติงาน ตลอดทั้งข้อเสนอแนะต่อเลขาธิการได้รับทราบ เมื่อสิ้นสุดปีงบประมาณ เพื่อนำข้อมูลต่างๆไปปรับปรุงโครงสร้างและภาระหน้าที่ให้เหมาะสมต่อไป

1. หัวหน้าสำนักงาน จะปฏิบัติหน้าที่ตามภาระหน้าที่ตามที่กำหนดไว้ในระเบียบโครงสร้างและ การบริหารงานให้ครบถ้วน และ มีประสิทธิภาพ
2. หัวหน้าสำนักงาน จะปฏิบัติหน้าที่ตามภาระหน้าที่กำหนดไว้ในโครงการที่ได้รับอนุมัติให้ดำเนินการ ในปีงบประมาณ ๒๕๕๗ ให้ครบถ้วนและมีประสิทธิภาพ

/๑๐. หัวหน้า...

-๒-

1. หัวหน้าสำนักงานจะปฏิบัติหน้าที่ให้เป็นไปตามบันทึกข้อตกลงการประเมินผลการดำเนินงานทุนหมุนเวียนประจำปีบัญชี ๒๕๕๗ ระหว่าง กระทรวงการคลัง กับ กองทุนฟื้นฟูและพัฒนาเกษตรกร ในส่วนที่เป็นภาระหน้าที่ที่ต้องปฏิบัติ
2. หัวหน้าสำนักงานจะปฏิบัติหน้าที่ตามที่เลขาธิการมอบหมาย ให้ดำเนินการในไตรมาสที่ ๔ ดังนี้

๑๑.๑ หัวหน้าสำนักงาน จะดำเนินการตรวจสอบความเข้มแข็งขององค์กรเกษตรกร ตามตัวชี้วัด ที่สำนักฟื้นฟูและพัฒนาเกษตรกรมอบหมาย ด้วยความเป็นจริง เป็นธรรม โปร่งใส โดยปราศจากอคติ

๑๑.๒ หัวหน้าสำนักงาน จะคัดเลือกองค์กรเกษตรกรที่ประสงค์ขอรับการสนับสนุนจากกองทุนฯ และเสนอโครงการไม่เกิน ๕ แสนบาท รวมกันแล้วไม่เกิน ๑ ล้านบาท ต่อสำนักฟื้นฟูและพัฒนาเกษตรกร ภายในวันที่ ๓๐ กรกฎาคม ๒๕๕๗

๑๑.๓ หัวหน้าสำนักงาน จะดำเนินการติดตามประเมินผลโครงการที่ได้รับเงินกู้ไปแล้ว รวมทั้งติดตามการชำระหนี้คืน พร้อมทั้งรายงานปัญหาและอุปสรรค ภายในสิ้นปีงบประมาณ

๑๑.๔ หัวหน้าสำนักงาน จะดำเนินการโอนทรัพย์สินของเกษตรกรจากการชำระหนี้แทน ให้แล้วเสร็จ ภายในสิ้นปีงบประมาณ และให้รายงานผลปัญหาและอุปสรรค ในกรณีไม่สามารถดำเนินการโอนทรัพย์สินดังกล่าว

๑๑.๕ หัวหน้าสำนักงาน จะดำเนินการติดตามเร่งรัดการชำระหนี้ และ รายงานผลการติดตามรายบุคคล

1. หัวหน้าสำนักงานจะทำงานเชิงรุกใน ภารกิจนอกเหนือจากที่กำหนดข้างต้น ภายใต้กรอบวัตถุประสงค์ ในมาตรา ๕ แห่งพระราชบัญญัติกองทุนฟื้นฟูและพัฒนาเกษตรกร
2. เลขาธิการจะนำรายละเอียดในข้อตกลงนี้ เป็นส่วนหนึ่งในการนำไปประเมินผลการปฏิบัติงานรายบุคคล

ข้อตกลงในการปฏิบัติงานร่วมกันนี้ไม่ใช่สัญญา เป็นเพียงแนวทางในการปฏิบัติงานร่วมกันระหว่างผู้บริหารและพนักงานกองทุนฟื้นฟูและพัฒนาเกษตรกร โดยทำขึ้นเป็น ๒ ฉบับ มีข้อความถูกต้องตรงกัน แต่ละฝ่ายได้อ่านแล้วเข้าใจตรงกันแล้ว จึงลงลายมือชื่อเป็นสำคัญ ซึ่งแต่ละฝ่ายได้ยึดถือไว้ฝ่ายละหนึ่งฉบับ

 ลงนาม ณ วันที่ กรกฎาคม ๒๕๕๗

(นายวัชระพันธุ์ จันทรขจร)

เลขาธิการสำนักงานกองทุนฟื้นฟูและพัฒนาเกษตรกร

(.................................................)

หัวหน้าสำนักงานสาขาจังหวัด...........................

หมายเหตุ พนักงานให้หมายถึงลูกจ้างด้วย